
 11.12.2020
 BG
 Официален вестник на Европейския съюз
 L 416/48
 РЕГЛАМЕНТ ЗА ИЗПЪЛНЕНИЕ (ЕС) 2020/2038 НА КОМИСИЯТА
 от 10 декември 2020 година
 за изменение на Регламент за изпълнение (ЕС) 2015/2447 по отношение на формулярите за поръчителство и включването на разходите за въздушен транспорт в митническата стойност, за да се вземе предвид оттеглянето на Обединеното кралство от Съюза
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (1), и по-специално член 126 и член 127, параграф 1 от него, както и член 5, параграф 3 и член 13, параграф 1 от Протокола за Ирландия/Северна Ирландия,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (2), и по-специално член 8, параграф 1, буква б), член 76, буква а) и член 100, параграф 1, буква б) от него,
 като има предвид, че:
 (1)
 На 29 март 2017 г. Обединеното кралство уведоми за намерението си да се оттегли от Съюза в съответствие с член 50 от Договора за Европейския съюз.
 (2)
 На 1 февруари 2020 г. Обединеното кралство се оттегли от Европейския съюз и от Европейската общност за атомна енергия. По силата на членове 126 и 127 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (наричано по-нататък „Споразумението за оттегляне)“ правото на Съюза е приложимо спрямо и в Обединеното кралство за преходен период, който изтича на 31 декември 2020 г. („преходния период).“
 (3)
 В съответствие с член 185 от Споразумението за оттегляне и с член 5, параграф 3 от Протокола за Ирландия/Северна Ирландия митническото законодателство, както е определено в член 5, точка 2 от Регламент (ЕС) No 952/2013, се прилага спрямо и в Обединеното кралство по отношение на Северна Ирландия (без да се включват териториалните води на Обединеното кралство) след края на преходния период.
 (4)
 След края на преходния период Регламент (ЕС) No 952/2013 спира да се прилага спрямо и в Обединеното кралство, с изключение на Северна Ирландия, а за стоките, въведени на митническата територия на Съюза от Обединеното кралство, ще се прилагат мита. В съответствие с член 71, параграф 1, буква д) от Регламент (ЕС) No 952/2013 разходите за транспорт до мястото, на което стоките са въведени на митническата територия на Съюза, следва да бъдат включени в митническата стойност на внесените стоки. Процентните дялове от разходите за въздушен транспорт, които трябва да бъдат включени в митническата стойност, са посочени в приложение 23-01 към Регламент за изпълнение (ЕС) 2015/2447 на Комисията (3). След края на преходния период Обединеното кралство следва да бъде добавено в съответния списък на трети държави в същото приложение.
 (5)
 Формулярите за поръчителство са определени в приложения 32-01, 32-02 и 32-03, както и в глави VI и VII от приложение 72-04 към Регламент за изпълнение (ЕС) 2015/2447. В тези формуляри са изброени държавите — членки на Европейския съюз, и